

LĒMUMS

Ādažos, Ādažu novadā

2024. gada 25. jūlijā **Nr.** **277**

**Par nekustamā īpašuma lietošanas mērķa noteikšanu zemes vienības daļai Ērgļu ielā 1B, Kalngalē**

Ādažu novada pašvaldības dome izskatīja Akciju sabiedrības “Latvenergo”, reģ. Nr. 40003032949, juridiskā adrese: Pulkveža Brieža iela 12, Rīga, LV-1230, šā gada 17. jūnija iesniegumu Nr. 01VD00-13.1/1137 (pašvaldības reģ. Nr. ĀNP/1-11-1/24/3276) ar lūgumu noteikt nekustamā īpašuma lietošanas mērķi apbūves tiesības reģistrēšanai zemes vienības ar kadastra apzīmējumu 8052 007 0576 daļai 61 m2 platībā Ērgļu ielā 1B, Kalngalē, Carnikavas pagastā, Ādažu novadā, elektroauto uzlādes iekārtu izvietošanai.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Starp nekustamā īpašuma Ērgļu iela 1B, Kalngale, Carnikavas pag., Ādažu nov., zemes īpašnieku SIA “Ķekavas tirdzniecības centrs” (turpmāk - Īpašnieks) un Akciju sabiedrību “Latvenergo” (turpmāk - Apbūves tiesīgais) ir noslēgts Līgums par apbūves tiesības piešķiršanu Īpašnieka zemes vienības daļā 61 m2 platībā, divu elektrotransporta uzlādes stacijas iekārtu un tai pieguļošo četru auto stāvvietu būvniecībai. Iesniegumam pievienoti zemes vienības daļas robežu skice, laukuma robežu plāns un staciju izvietojuma vizualizācija.
2. Atbilstoši Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktam lietošanas mērķi nosaka, ja tiek izveidota jauna zemes vienība vai zemes vienības daļa.
3. Nekustamā īpašuma valsts kadastra informācijas sistēmā nekustamā īpašuma Ērgļu iela 1B, Kalngale, Carnikavas pag., Ādažu nov., zemes vienībai 0,96 ha platībā ar kadastra apzīmējumu 8052 007 0576 reģistrēts nekustamā īpašuma lietošanas mērķis – “Neapgūta komercdarbības objektu apbūves zeme”, lietošanas mērķa kods 0800.
4. Kadastra likuma 9. panta pirmā daļa nosaka, ka, zemes vienībai un zemes vienības daļai vai plānotai zemes vienībai un zemes vienības daļai nosaka nekustamā īpašuma lietošanas mērķi un lietošanas mērķim piekrītošo zemes platību. To atbilstoši Ministru kabineta noteiktajai kārtībai un vietējās pašvaldības teritorijas plānojumā noteiktajai izmantošanai vai likumīgi uzsāktajai izmantošanai nosaka vietējā pašvaldība.

Pamatojoties uz Kadastra likuma 9. panta pirmo daļu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 4. un 18. punktu un 16.1. apakšpunktu, kā arī domes Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Noteikt nekustamā īpašuma Ērgļu iela 1B, Kalngale, Carnikavas pag., Ādažu nov., zemes vienības ar kadastra apzīmējumu 8052 007 0576 plānotai zemes vienības daļai 61 m2 platībā nekustamā īpašuma lietošanas mērķi - “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve”, lietošanas mērķa kods 1201.
2. Noteiktnekustamā īpašuma Ērgļu iela 1B, Kalngale, Carnikavas pag., Ādažu nov., zemes vienības ar kadastra apzīmējumu 8052 007 0576 daļai 9539 m2 platībā nekustamā īpašuma lietošanas mērķi – “Komercdarbības objektu apbūve”, lietošanas mērķa kods 0801.
3. Uzdot pašvaldības Centrālās pārvaldes Nekustamā īpašuma nodaļas nekustamā īpašuma un zemes lietošanas speciālistam Vollijam Kukam lēmumu iesniegt Valsts zemes dienesta Rīgas reģionālajai pārvaldei reģistrēšanai Nekustamā īpašuma valsts kadastra informācijas sistēmā.
4. Uzdot lēmuma izpildes kontroli pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU